కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
Shakib Al Hasan Match Fixing offer: బంగ్లాదేశ్‌కి మరో షాక్.. నిషేధం ముంగిట కెప్టెన్
రెండేళ్ల క్రితం మ్యాచ్ ఫిక్సింగ్ ఆఫర్‌ని తిరస్కరించినా.. షకీబ్ అల్ హసన్‌‌పై నిషేధం పడే సూచనలు కనిపిస్తున్నాయి. దానికి కారణంగా బుకీ తనని కలిసి విషయాన్ని ఐసీసీ వద్ద దాచడమే..!
Samayam Telugu | Updated:
Oct 29, 2019, 01:21PM IST
Shakib Al Hasan
భారత్‌ పర్యటనకి దూరంగా ఉండాలని యోచిస్తున్న బంగ్లాదేశ్‌ కెప్టెన్ షకీబ్ అల్ హసన్‌ నిషేధం ముంగిట ఉన్నాడు. రెండేళ్ల క్రితం మ్యాచ్ ఫిక్సింగ్ విషయమై ఓ బుకీ అతడ్ని సంప్రదించగా.. ఆ విషయాన్ని షకీబ్ అల్ హసన్ ఇన్నాళ్లు దాచాడు. దీంతో.. సీరియస్ అయిన అంతర్జాతీయ క్రికెట్ కౌన్సిల్ (ఐసీసీ) అతనిపై 18 నెలలపాటు నిషేధం విధించే సూచనలు కనిపిస్తున్నాయి.
Read More: భారత్‌తో సిరీస్‌కి బంగ్లాదేశ్ కెప్టెన్ కూడా డౌట్..?
అసలు ఏం జరిగిందంటే..? బంగ్లాదేశ్ అగ్రశ్రేణి క్రికెటర్‌గా కొనసాగుతున్న షకీబ్ అల్ హసన్‌ని రెండేళ్ల క్రితం ఓ బుకీ కలిశాడు. మ్యాచ్‌ ఫిక్సింగ్ విషయమై అతనితో మాట్లాడిన బుకీ పెద్ద మొత్తంలో డబ్బులు ఆఫర్ చేసినా షకీబ్ తిరస్కరించాడు. అయితే.. బుకీ తనని కలిసిన విషయాన్ని ఐసీసీ అవినీతి నిరోధక శాఖకి మాత్రం ఇన్నాళ్లు షకీబ్ చెప్పలేదు. కానీ.. తాజాగా సదరు బుకీ కాల్‌ రికార్డ్స్‌‌‌ని ఐసీసీ పరిశీలించగా.. షకీబ్ పేరు వెలుగులోకి వచ్చింది. దీంతో.. విచారణ జరిపిన ఐసీసీ అతనిపై చర్యలు తీసుకునేందుకు సిద్ధమవుతోంది. ఎవరైనా బుకీలు తమని సంప్రదిస్తే వెంటనే ఆ సమాచారాన్ని ఐసీసీ అవినీతి నిరోధక శాఖకి తెలియజేయాలని గత కొన్నేళ్లుగా క్రికెటర్లని ఐసీసీ ఆదేశిస్తోంది. అంతేకాకుండా.. ఆటగాళ్లకి అవగాహన కల్పించడం కోసం ప్రతి ఏటా.. ప్రత్యేకంగా ప్రజంటేషన్స్‌ కూడా ఇస్తోంది.